Rotinėnų tvenkinys

Rotinėnų tvenkinys – tvenkinys Lietuvoje, Plungės rajone, 2 km į pietus nuo Žemaičių Kalvarijoshttp://ezerai.vilnius21.lt/rotinenu-v8235.html. Sudarytas užtvenkus Pagardenio upę (Varduvos intakas) 2,9 km nuo jos žiočių. Tvenkinio ilgis iš vakarų į rytus – 1,3 km, plotis – iki 0,9 km. Yra 0,18 ha sala. Altitudė 127 m. Krantai daugiausia aukštoki. Kranto linija labai vingiuota. Tvenkinį supa kalvotas kraštovaizdis su pievomis ir dirbamais laukais bei mažais miškeliais.

Užtvankos keteros aukštis virš jūros lygio 128,4 m, ilgis 115 m, plotis 6,5 m. Vandens pralaida – šachtinė. Skaičiuotinis užtvankos debitas – 10,2 m³/s. Tvenkinys įrengtas 1984 m., priklauso Žemaitijos nacionaliniam parkui.

Prie Rotinėnų tvenkinio yra Rotinėnų kaimas. Į rytus nuo tvenkinio eina kelias .

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Plungės rajono tvenkiniai